ועדת הכספים, כנסת 20, פרוטוקול מספר 953, 2018-02-12 13:06

משה גפני: צהרים טובים.

משה גפני: אני מתכבד בנוכחותו ובהופעתו של שר המדע והטכנולוגיה אופיר אקוניס.

משה גפני: במסגרת התקציב אנחנו מזמנים את מי שאנחנו מספיקים, את השרים בממשלה.

משה גפני: אפילו שעדיין התקציב לא אושר, כבר היו כאן כמה שרים, ואתה בתוכם, ואני מודה לך על ההופעה שלך כאן.

משה גפני: אני מתנצל בפני חברי הוועדה על כך שלא התקיים היום הדיון.

משה גפני: הייתי בתל אביב והתחיל דיאלוג ביני לבין אהרן ברק אבל אני אעשה את זה בעזרת השם ביום שיהיה שר הפנים, אז נקיים דיון גם על קרן הארנונה.

מיקי לוי: זה חשוב כי כל ראשי הישובים והערים פונים אלינו.

מיקי לוי: תודה.

משה גפני: בסדר.

משה גפני: אנחנו נקיים את הדיון.

משה גפני: אדוני השר, אנחנו נמצאים בתקופה בה מביאים את תקציב 2019 שהוא יהיה כמובן תקציב שאין בו גזרות, אין בו דברים דרמטיים.

משה גפני: אני לא זוכר תקציב כזה.

משה גפני: אני לא זוכר חוק הסדרים כזה.

משה גפני: גם בחוק ההסדרים אין דרמות ואין דברים משמעותיים אבל בסופו של דבר אנחנו נמצאים בעיצומו של תקציב 2017-2018 כאשר אנחנו בתחילת 2018 ואנחנו מדברים על תקציב שיהיה ב-2019.

משה גפני: המשרד שלך שאיננו משרד גדול אבל הוא משרד חשוב, היכולות שלו לתפקד הן פונקציה של תקציב.

משה גפני: של כסף.

משה גפני: אני מעביר את הבמה לרשותך להציג את הדברים.

משה גפני: בבקשה.

אופיר אקוניס: תודה רבה אדוני היושב ראש.

אופיר אקוניס: אני מאוד שמח להיות כאן ולהציג.

אופיר אקוניס: זאת בעצם הזדמנות אדירה להציג על אף הקהל הלא רב שנמצא כאן.

אופיר אקוניס: אני כמובן מכבד את כל חברי הכנסת שהגיעו לכאן.

אופיר אקוניס: אני מודה שהייתי מצפה מחברי כנסת נוספים להיות כאן משום שבניגוד למה שאתה אמרת, לא חלילה רצית בזה, משרד המדע והטכנולוגיה של מדינת ישראל היום הוא אחד המשרדים החשובים ביותר שמובילים בעצם את תחום הייצוא הגדול ביותר של מדינת ישראל, ובעצם הוא פאר היצירה של מדינת ישראל.

אופיר אקוניס: אני חוזר הלילה מביקור עבודה קצר בלונדון, פגשתי שם את שר המדע הבריטי, פגשתי שם את המדען הראשי שלהם שעכשיו הפכו אותו לסוג של רשות חדשנות, פגשתי שם את חברי הפרלמנט בשדולה למען ישראל ועוד רבים אחרים.

אופיר אקוניס: בריטניה היא רק דוגמה אחת והיא האחרונה ולכן אני משתמש בה.

אופיר אקוניס: ביפן, בהודו, בסין, בווייטנאם, באוסטרליה, באמריקה הלטינית אליה אצא ככל הנראה לביקור עבודה בתחילת מרס, בצפון אמריקה כולל בקנדה ובארצות הברית, ובאירופה, יש תשוקה אדירה – פשוט אין מילה אחרת – לחזק את הקשרים.

אופיר אקוניס: הודו ממנה חזר ראש הממשלה ובה אני הייתי בשנה שעברה, פשוט תשוקה אדירה לחיזוק הקשרים הבינלאומיים עם מדינת ישראל.

אופיר אקוניס: זה לא בכדי.

אופיר אקוניס: מאומה שמייצאת תפוזים שהם טעימים מאוד וטובים הפכנו לאומה שמייצאת מוחות, אפליקציות, היי-טק, נקנות על ידי חברות בינלאומיות וגם המחקרים המשותפים שאנחנו עושים עם מדינות רבות בעולם, כולל אותה קרן ביירס בריטית שבעוד חודש תהיה ועידה גדולה בלונדון בעניינה, קרן ישראלית בריטית, המשרד הזה שהחל כמשרד קטן מאוד וכמעט שולי בין משרדי הממשלה בתחילת שנות ה-80 כאשר הוקם על ידי הגדול שבמנהיגינו מנחם בגין זכרו לברכה, אדם שראה למרחקים הרבה דברים וגם את עוצמותיה של ישראל במדע, בטכנולוגיה, בחדשנות.

אופיר אקוניס: אז לא הייתה המילה חדשנות אלא טכנולוגיה עילית שהפכה להיי-טק ברבות השנים.

אופיר אקוניס: אני מציע להשתמש בביטוי העברי של זה.

אופיר אקוניס: ובכן, המשרד הזה, תכף תראו גם את ההיבטים התקציביים, הולך ועולה והופך בעצם ממשרד קטן כפי שאתה אמרת אדוני היושב ראש, כרגע הייתי מגדיר אותו בוודאי כמשרד בינוני מבחינת היקף הפעילות שלו אבל אני אומר לכם שמבחינת החשיבות שלו הוא משרד גדול וחשוב היום במדינת ישראל.

אופיר אקוניס: מה אנחנו עושים במשרד לא רק כדי לשמר את היכולות של ישראל, ואתה היית יושב ראש ועדת המדע והטכנולוגיה של הכנסת כך שאתה מודע רבות מאוד, מה אנחנו עושים כדי להעצים את ישראל כמעצמה.

אופיר אקוניס: בביטוי הזה עוד לא השתמשתי בדיון הזה אבל אני משתמש בו רבות.

אופיר אקוניס: כמעצמת מדע טכנולוגיה וחדשנות.

אופיר אקוניס: מה אנחנו עושים.

אופיר אקוניס: זה התפקיד שלי כשר מדע, של מנכ"ל המשרד, של הצוות המקצועי, לא רק לשמר את המצב הזה אלא להעצים אותו לקראת העשור הבא, ויותר מזה, לעשורים הבאים.

אופיר אקוניס: שר שבא לקדנציה שלו, זה נחמד מאוד אבל זאת לא ראייה רוחבית ולא ראייה אסטרטגית.

אופיר אקוניס: ולכן, כאן אפשר להתחיל במצגת.

אופיר אקוניס: ביקשתי לחלק לחברי הכנסת את המצגת.

אופיר אקוניס: מי האורחים ביציע?

<רועי פלג: כבוד השר, אנחנו קבוצה של סטודנטים מהאוניברסיטה העברית ואוניברסיטת תל אביב, סטודנטים לתואר שני בעבודה סוציאלית בקורס של פרקטיקת מדיניות, קורס שהוא חצי מעשי ולכן אנחנו נמצאים כאן בשלושת הימים הקרובים כדי להכיר קצת יותר מקרוב.

אופיר אקוניס: טוב מאוד.

אופיר אקוניס: אני שמח לראות אתכם.

משה גפני: ברוכים הבאים.

אופיר אקוניס: אני חושב שטוב שסטודנטים ייחשפו לעבודת הכנסת מקרוב ולא באמצעות התיווך הלא הגון ולא אמיתי של העיתונות מפני שהכנסת עושה עבודה חשובה.

מיקי לוי: זה לפרוטוקול אדוני השר?

אופיר אקוניס: כן.

מיקי לוי: צריך לדאוג להעלות לעובדים הסוציאליים את השכר.

אופיר אקוניס: אני שמח שאתם כאן לראות מקרוב את עבודת הכנסת כי 99 אחוזים מעבודת הכנסת היא חיובית וטובה.

אופיר אקוניס: האחוז המכוער שלה בא לידי ביטוי ברשתות החברתיות ובתקשורת, מה שנקרא ה-הולד מדיה, ואתם רואים כמה המקום הזה הוא לא רציני אבל המקום הזה הוא סופר רציני, הוא פרלמנט חי, תוסס ובועט וחשוב.

אופיר אקוניס: אני מברך עכשיו, זאת ההזדמנות שלי, את היושב ראש שבעצם מקיים את הישיבה הזאת שבעיני, אדוני היושב ראש, הכנסת שלנו שהפכה ברבות השנים למקום שמחוקקים את עצמם לדעת עם הצעות חוק לא נגמרות על דברים טריביאליים, לכלי שמפקח על הממשלה.

אופיר אקוניס: לכן אני מקפיד לבוא לדיווח דו שנתי בפני הוועדה שמפקחת עלי, ועדת המדע והטכנולוגיה של הכנסת, ובעניין התקציב של המשרד לוועדת הכספים של הכנסת המוכרת לי על אף שהייתי יושב ראש ועדת הכלכלה כאן למשך שנתיים בחדר הסמוך.

אופיר אקוניס: ובכן, תקציבנו.

מיקי לוי: המדען הראשי שאין לו בעל בית וחובטים בו, וכאן עשינו מאמצים אדירים כדי להגדיל את התקציב שלו, כל פעם זה הכי קל לבוא - - -

אופיר אקוניס: אני מניח שאתה מדבר על רשות החדשנות.

מיקי לוי: כן.

אופיר אקוניס: אני אענה לך כי אני מחכה שהמצגת תעלה.

אופיר אקוניס: המדען הראשי היסטורית, אני הרי בדקתי את זה בצורה יסודית כי כשנכנסתי למשרד המדע שאלתי את הנהלת המשרד, ההנהלה הקודמת שהייתה, וגם את המדענית הראשית של המשרד שהייתה, מדוע בעצם המדען הראשי איננו בחלק ממשרד המדע והטכנולוגיה.

אופיר אקוניס: אז נאמר שמסיבות היסטוריות המדען הראשי שהיום הוא ראש רשות החדשנות, כך הוא נקרא וכך זה אושר אפילו כאן בכנסת, הוא חלק ממשרד, מה שבעבר היה, התעשייה והמסחר שאז רצה לעודד את מה שהיה בתחילתו, לעודד מבחינה כספית, כלומר, לתת תמריצים כספיים לחברות הזנק וכדומה.

אופיר אקוניס: אגב, הוא עושה את זה גם היום.

אופיר אקוניס: אני מסכים אתך, כולל שיחה מרתקת שהייתה לי עם כמה משקיעים במקרה בטיסתי מבריטניה לישראל הלילה, שהתקציבים לצערי יורדים וזה דבר שאדוני היושב ראש מעורר דאגה.

אופיר אקוניס: אני מאמין בשוק חופשי, אני לא מאמין במשק שבו המדינה שולטת בכל ולמדינה יש את ההסתדרות ואת המשביר ואת כור ואת הרכבת ואת הכול – הרכבת דווקא כן במקרה זה - אבל המדינה נותנת לשוק הפרטי ליזום אבל עדיין אני מאמין בזה - - -

מיכל בירן: זה עובד מעולה, השוק החופשי בהתנחלויות.

מיכל בירן: זה מסתדר לבד שם לגמרי.

אופיר אקוניס: לא.

אופיר אקוניס: אני לא מכיר במושג התנחלויות.

אופיר אקוניס: אני גר בהתנחלות רמת אביב ואני לא מכיר במושג הזה התנחלויות.

אופיר אקוניס: אני מכיר התיישבות.

מוסי רז: כמו החמאס, אתה אומר הכול אותו הדבר.

אופיר אקוניס: ממש כמו חמאס.

אופיר אקוניס: אני וחמאס, זה בדיוק אותו הדבר.

אופיר אקוניס: ממש.

אופיר אקוניס: אני מספר לחבר הכנסת רז שבכתב האמנה, הצ'רטר של החמאס, הסעיף הראשון, ואני מצטט בעל פה, נאמר החרבתה של המדינה היהודית והקמת מדינה מוסלמית דתית על חורבותיה.

מוסי רז: אני אמרתי לסוגיה הזאת.

משה גפני: עזבו.

משה גפני: לא.

משה גפני: הנושא הוא תקציב משרד המדע והטכנולוגיה.

אופיר אקוניס: אני מבין שהמצגת לא עולה.

אופיר אקוניס: אגב, חברת הכנסת בירן, לדעתי בסוף המצגת את תשמחי לראות את החלוקה הגדולה מאוד של משרד המדע לאוכלוסיות כמו האוכלוסייה החרדית, ערביי ישראל, כל ערביי ישראל.

מיכל בירן: נראה שאתה מעביר הכול למיקור חוץ אבל אני מחכה בסבלנות.

אופיר אקוניס: ממש לא.

אופיר אקוניס: את מדברת על להבה?

מיכל בירן: נכון.

אופיר אקוניס: ניגע בלהבה.

אופיר אקוניס: אני לא מעביר כלום.

אופיר אקוניס: אני שמח את כאן כדי להציף את הבעיה.

מיכל בירן: זה תפקידי, לשמח.

אופיר אקוניס: אני מסכים אתך.

אופיר אקוניס: תפקידך הוא לפקח על הממשלה ואת עושה את זה מצוין ואני גם אתן לך תשובות כי אני חושב שאת צריכה לקבל, ולא רק את אלא המשתמשים בשירותי להבה צריכים לקבל תשובות ואני שמח שנמצאים כאן שני נציגים של משרד האוצר כי כרגע הבעיה היא בחשב הכללי ולא במשרד המדע, והם כמובן יענו על להבה.

משה גפני: לכולם יש את המצגת.

אופיר אקוניס: בואו נתחיל.

משה גפני: כבר רואים שהתקציב בשנים האלה גדל.

אופיר אקוניס: נכון מאוד.

אופיר אקוניס: בוא נגיע לקצה השמאלי של הגרף הזה ובו תראו את הבושה הגדולה, אני אומר את זה בכל מקום ואני גם אומר את זה לוועדת הכספים של הכנסת.

משה גפני: הגיע יושב ראש ועדת המדע.

אופיר אקוניס: שלום אדוני.

אופיר אקוניס: תראו כמה מביכים היו תקציבי משרד המדע והטכנולוגיה של מדינת ישראל בתחילת העשור הזה.

אופיר אקוניס: לא בשנות ה-80 אדוני היושב ראש ולא בשנות ה-90.

אופיר אקוניס: כלומר, אנחנו במצב שפה אנחנו בערך 20 שנים נמצאים במצב שישראל, כבר נכתבו הספרים, היי-טק ניישן וכדומה, ותראו את התקציבים.

אופיר אקוניס: הנה, כולם תסתכלו עכשיו.

אופיר אקוניס: אפשר לראות ב-2010, ב-2011.

אופיר אקוניס: אתם רואים שם 146 מיליון שקלים, אפילו לא 200 מיליון שקלים ב-2011.

אופיר אקוניס: אבל אז מתחילה ההבנה ב-2012, בצורך בגידול משרד המדע.

אופיר אקוניס: רואים את השנים בהן התקציבים הם תחתיי.

אופיר אקוניס: זה 2017, 2018 ו-2019.

אופיר אקוניס: התקציב הראשון שאני יכולתי לפעול על פיו, נקבע על ידי קודמי בתפקיד שהיום הוא שגרירנו באו"מ שגם הוא הביא ב-2016 עלייה שהתקרבה ל-397 מיליון שקלים.

אופיר אקוניס: אז תראו איך אנחנו חוצים ומתקרבים לרף חצי מיליארד השקלים ועולים ל-559 מיליון שקלים.

אופיר אקוניס: זה תקציב – ואני כבר מעדכן את הוועדה – זאת הייתה ההסכמה בממשלה.

אופיר אקוניס: הוא נחתך בשל פלטים ובשל עדכון שערי מטבע לכ-515 מיליון שקלים.

אופיר אקוניס: זה מצער.

משה גפני: לא הבנתי.

אופיר אקוניס: התקציב שהוסכם עליו הוא 559 מיליון שקלים.

אופיר אקוניס: מה שקרה ששבוע לאחר מכן משרד האוצר מודיע למנכ"ל שהם מחשבים.

אופיר אקוניס: אגב, זה דבר בעיני לא מקובל ופסול.

משה גפני: אבל מה אמרו?

אופיר אקוניס: המנכ"ל תכף יסביר.

אופיר אקוניס: ניוד שערי מטבע.

אופיר אקוניס: נאלצנו לחתוך 14 מיליון שקלים והיו פלטים למיניהם.

<פרץ וזאן: הפחתות פלטים, 20 מיליון.

<פרץ וזאן: הפחתה ייעודית, עוד 10 מיליון.

אופיר אקוניס: זה מביא אותנו ל-515 מיליון שקלים.

אופיר אקוניס: אנחנו נחזור לנקודה הזאת כי אני רוצה להציג מה עושים עם הכסף.

אופיר אקוניס: הרי משרד ממשלתי מקבל כסף, ומה הוא עושה אתו.

אופיר אקוניס: האם הוא מעביר אותו למנגנון כפי שעושים רבים, או לא רבים אבל אחדים ממשרדי הממשלה.

אופיר אקוניס: כך זה היסטורית.

משה גפני: מי מהאוצר נמצא כאן?

<מיכל גלברט: נציגת אגף התקציבים.

אופיר אקוניס: הנה אגף התקציבים.

אופיר אקוניס: אחר כך היא תענה על זה.

אופיר אקוניס: אחר כך החשב הכללי יענה על להבה.

משה גפני: מי נמצא כאן?

<דניאל פרג: אני.

אופיר אקוניס: לחברת הכנסת בירן יש שאלות טובות אליכם.

משה גפני: אני רוצה שאגף התקציבים יתכונן, כי כשאתם באים לכאן עם קיצוצים פלט, אתם אומרים שזה לא נורא בגלל שאלה רק רזרבות.

<מיכל גלברט: נשמח להתייחס.

מיקי לוי: בסוף זה מגיע ל-10 מיליארד לפי מה שחישבתי.

אופיר אקוניס: מה אנחנו עושים.

אופיר אקוניס: קודם כל, אני רוצה לומר לכם שהצבתי שני יעדים עם כניסתי למשרד.

אופיר אקוניס: היעד הראשון הוא הנגשת המדע והטכנולוגיה לכל אזרחי ישראל באשר הם.

אופיר אקוניס: אין שווים ושווים פחות.

אופיר אקוניס: אין מרכז חזק מול פריפריה חלשה.

אופיר אקוניס: זה לא קיים אצלי, לא בהתיישבות ביהודה ושומרון חבר הכנסת רז, לא במגזר הערבי, לא באוכלוסייה החרדית.

אופיר אקוניס: פתחנו מרכז חדשנות לפני שבוע ויום אחד בשכונת הבוכרים בירושלים כדי לקרב אוכלוסייה חרדית למדע וטכנולוגיה והוא פועל בהצלחה רבה, כולל נערות צעירות.

אופיר אקוניס: תכף אני אתייחס לזה.

אופיר אקוניס: ובכן, זהו היעד הראשון.

אופיר אקוניס: היעד השני, אני אומר אותו ואתייחס אליו אחר כך, הוא העמקת הקשרים הבינלאומיים בזכות העובדה שאנחנו – וחבר הכנסת וקנין ראה את הביקור המרהיב, הוא היה אתי בהודו.

אופיר אקוניס: אנחנו רק נוסעים לבלות.

אופיר אקוניס: תשאלו אותו איך בילינו בהודו.

אופיר אקוניס: תספר אחר כך הביקור בהודו.

אופיר אקוניס: כמו טירונות.

יצחק וקנין: פעם ראשונה בחיים שאני לא מתעורר להתפלל.

יצחק וקנין: לא שמעתי את הפלאפון אפילו.

יצחק וקנין: היינו מותשים.

יצחק וקנין: כל היום היינו בסיורים ובלילה טסים.

יצחק וקנין: מגיעים ב-2:00 בלילה, קמים ב-7:00 בבוקר.

אופיר אקוניס: ב-8:00-7:00 כבר פגישות ראשונות.

אופיר אקוניס: כך במשך שבוע שלם.

אופיר אקוניס: גם חברת הכנסת רוזין הצטרפה וחבר הכנסת לשעבר יעקב פרי שהוא גם שר המדע לשעבר.

אופיר אקוניס: גם הוא היה אתי במסע הזה.

אופיר אקוניס: אם כן, היעד השני הוא העמקת הקשרים הבינלאומיים.

אופיר אקוניס: מסביב למגן דוד הזה אתם יכולים לראות את הפעילויות.

אורי מקלב: עכשיו אתה מבין למה ויתרתי על הנסיעה הזאת.

אופיר אקוניס: כן.

אופיר אקוניס: אני זוכר.

אופיר אקוניס: חששת ממסע האלונקות הזה.

אופיר אקוניס: אלה הן הפעילויות באמצעותן אדוני היושב ראש, חלקן, אנחנו בעצם מקרבים את הציבור הישראלי באשר הוא למדע ולטכנולוגיה.

אופיר אקוניס: אנחנו מתחילים מהקדקוד העליון של הגרף הזה, ליל המדענים.

אופיר אקוניס: אני הייתי באוניברסיטת בר אילן אבל דברים כאלה קורים בקריית שמונה, בבאר שבע, באשדוד, בחיפה, בירושלים כמובן, בכל מקום, במוזיאון המדע, בבלומפילד וכדומה, פעילויות בחינם לציבור.

אופיר אקוניס: אתם רואים את המשפחות השלמות שמגיעות לקמפוסים ומשתתפות בפעילויות הללו.

אופיר אקוניס: אם אני הולך נגד כיוון השעון, נופלים ישר על להבה ולכן אני אומר כמה דברים ואז היושב ראש בטח ייתן לכם לדבר.

אופיר אקוניס: תכנית להבה היא תכנית שביסודה נוסדה בימיו של סילבן שלום כשר האוצר.

אופיר אקוניס: הוביל אותה חבר הכנסת מיכאל איתן.

אופיר אקוניס: נקבע אז, חברת הכנסת בירן, שהתכנית הזאת מופעלת מלכתחילה על ידי מה שאת כינית מיקור חוץ ולא על ידי הממשלה.

מיכל בירן: כל המתקנים וכל המחשבים, הכול בבעלות המדינה.

אופיר אקוניס: לא.

אופיר אקוניס: המתקנים לא.

מיכל בירן: מה שהיה במיקור חוץ, זה כוח האדם.

אופיר אקוניס: לא.

אופיר אקוניס: המתקנים הם על ידי הרשות המקומית.

אופיר אקוניס: המחשבים, אכן אנחנו מספקים את המחשבים.

אופיר אקוניס: אני לא יכול שלא להסכים אתך לגבי השעטנז המוזר הזה שנוצר, אבל הטענה של המתנגדים לרפורמה – זאת לא רפורמה אלא זאת הגדלת הפעילות של להבה אליה מגיעים אזרחים מבוקר עד לילה, כולל שני מרכזים בירושלים ואחרים בעכו, באופקים, בנתיבות, בדרום ובצפון, בעצם בכל הארץ.

מיקי לוי: 32.

אופיר אקוניס: 30 מרכזים כרגע.

אופיר אקוניס: אתה היית סגן שר האוצר ואתה בוודאי זוכר.

אופיר אקוניס: אז העברתם את הפעילות של להבה מהאוצר ליעקב פרי כשר מדע וטכנולוגיה.

משה גפני: היא צודקת.

משה גפני: למה זה כך?

משה גפני: גם אני עכשיו מתחיל לחשוב.

אופיר אקוניס: זה טוב להתחיל לחשוב.

אופיר אקוניס: תמיד טוב לחשוב.

מיכל בירן: בינתיים, תוך כדי, הם מייבשים אותם.

מיכל בירן: רק 60 אחוזים מתקני כוח אדם בשימוש.

מיכל בירן: לקחו חמישה מיליון שקלים, לאיפה?

אופיר אקוניס: או שאני אענה על נושא להבה או שאני אסכם.

משה גפני: אם אתה יכול להתייחס כי זה נשמע לא טוב.

משה גפני: אתה השר.

משה גפני: אתה יכול לשנות את זה.

אופיר אקוניס: בדיוק כך.

אופיר אקוניס: כאן בדיוק הבעיה.

אופיר אקוניס: חבר הכנסת מקלב כבר קיים כמה דיונים בוועדת המדע בעניין הזה.

אופיר אקוניס: תסלחו לי, אני לא רוצה להיות לא פרלמנטרי אבל הדבר המוזר, אני אומר את זה במילה הזאת, הוא שגיוס כוח האדם נשאר בידי משרד האוצר והחשב הכללי ושם יש התנגדות מוחלטת, על אף הוראתו של החשב הכללי שהוא אומר לי בשיחת טלפון בשבוע שעבר שהוא מאפשר לפחות במיידית עוד 15 מדריכים כדי לתת מענה לשאלות שאת מציפה.

מיכל בירן: יש כבר מתקנים.

אופיר אקוניס: נכון.

אופיר אקוניס: חוזר אלי המנכ"ל ואומר לי שסגנו של החשב הכללי בולם את זה.

אופיר אקוניס: אם זה לא יס מיניסטר – אני בהשראה בריטית – אז אני לא יודע מה זה יס מיניסטר.

אופיר אקוניס: אני מקווה שאין את זה ב-יס פריים מיניסטר.

אופיר אקוניס: זה דבר מטורף.

משה גפני: אנחנו לא מבינים את זה.

אורי מקלב: אדוני היושב ראש, אני אתן לך את המשפט בהתחלה.

אורי מקלב: בזה זה מתחיל.

אורי מקלב: אולי כמה עובדים תבעו את הממשלה שמגיעה להם קביעות.

אורי מקלב: בא משרד האוצר והתמודד עם זה בדרך אחת.

אורי מקלב: הוא אומר שהמכרז הוא מכרז על מחשבים והוא לא על כוח אדם.

אורי מקלב: לכן אי אפשר להעסיק דרך המכרז הקיים כיום כוח אדם.

משה גפני: כן, אבל מדינה שמתפתחת בנושאים האלה.

אורי מקלב: כאן נגמר הסיפור.

משה גפני: מדינה לא יכולה להתגבר על הבעיה הזאת?

אורי מקלב: לא מגייסים כוח אדם.

אורי מקלב: קורס של אנשים מבוגרים, אם המורה יצאה לחופשת לידה, אין מי שממשיך.

אופיר אקוניס: אולי המנכ"ל יתייחס לזה כי ההערה של חברת הכנסת בירן היא טובה ונכונה.

<פרץ וזאן: אני מבקש להתייחס לסוגיית גיוס כוח אדם בלהבה.

<פרץ וזאן: כמו שנאמר על ידי השר.

<פרץ וזאן: יחד עם העברת להבה ממשרד האוצר למשרד המדע, כל האחריות הועברה למשרד המדע אלא שגיוס כוח אדם נשאר תחת אותו מכרז חשב כללי.

<פרץ וזאן: אנחנו היום כפופים לאותו מכרז.

<פרץ וזאן: בדיונים שהתקיימו – ואני רוצה כאן לציין את יושב ראש ועדת המדע שקיים אין ספור דיונים עם חברים נוספים בוועדה על מנת לקדם את הנושא.

אופיר אקוניס: גם יעקב פרי.

<פרץ וזאן: נכון.

<פרץ וזאן: שר המדע לשעבר ויש גם חברי כנסת שהוציאו מכתבים.

אופיר אקוניס: עניתי לשאילתה של חברת הכנסת בירן במליאה.

<פרץ וזאן: חבר הכנסת מיקי לוי ואחרים, הנושא הזה הוא באמת נושא שאנחנו במבוי סתום.

<פרץ וזאן: מצד אחד החשב הכללי מציע לנו פתרון שאיננו מתקבל על הדעת.

<פרץ וזאן: הפתרון שהוא מציע לנו הוא פתרון שבא ואומר שאתם עכשיו הולכים להרחיב, אז כאשר המכרז החדש ייכנס לתוקף, שזה יקרה בעוד מספר חודשים, אנחנו צריכים גם לראות שהספק שזכה במכרז החדש הוא מספיק טוב ושנוכל לסמוך עליו כדי להרחיב.

<פרץ וזאן: עכשיו אני אתן לכם לגייס 15.

<פרץ וזאן: אני אחליט היכן ה-15 האלה מגויסים.

אופיר אקוניס: 15 מדריכים.

<פרץ וזאן: 15 מדריכים ומדריכות, ואני אחליט.

<פרץ וזאן: ואיפה אני אחליט שאתם תגייסו?

<פרץ וזאן: לא היכן שיש את הבעיות הכי קשות, לא היכן שיש את הפערים הכי קשים, שם אני לא רוצה שתגייסו כי שם אני רוצה שתחליפו בבוא הזמן, כשיהיה מצב כזה גרוע.

מיכל בירן: חמור מאוד.

אופיר אקוניס: נכון.

<פרץ וזאן: זה לא מקובל עלי.

אופיר אקוניס: ולכן לא הסכמנו לפורמולה הזאת.

מיקי לוי: מעניין היכן המקומות שהם רוצים.

אופיר אקוניס: אנחנו יודעים היכן צריך.

אופיר אקוניס: למשל נתיבות.

אופיר אקוניס: קיבלתי חמישה מכתבים לא פשוטים מחבר מפלגה שלי שתוקף אותי באגרסיביות על הדבר הזה, עד שהוא הבין בסופו של דבר - עברו כמה חודשים – שהבעיה איננה במשרד המדע אלא במשרד האוצר.

אופיר אקוניס: אני אשמח לסיוע.

משה גפני: תודה אדוני המנכ"ל.

משה גפני: החשב הכללי.

<דניאל פרג: אני הרכזת אצל מוטי אלישע שהוא הסגן האחראי על כל נושא משרד המדע.

<דניאל פרג: קודם כל, אני רוצה לומר שכל החלטה וכל מתווה שהסגן מתאר אותו, זה בשיתוף החשב הכללי.

<דניאל פרג: אנחנו לא עושים שום דבר על דעת עצמנו ובטח לא בניגוד לדעתי של רוני חזקיהו, החשב הכללי.

<דניאל פרג: אני אומר ככה.

<דניאל פרג: ראשית, מתחילת 2017, אפילו בסוף 2016, אנחנו מקיימים דיונים חוזרים ונשנים עם משרד המדע על מנת כן למצוא מתווה פתרון שלא יקטע את הפעילות של מרכזי להבה, שזה הדבר החשוב ביותר, בטח בפריפריה.

מיכל בירן: יש תקנים.

מיכל בירן: למה התקנים האלה לא מאוישים?

משה גפני: רגע.

<דניאל פרג: אני אסיים את דבריי ותשאלי.

משה גפני: אני מתעצבן לאט לאט.

משה גפני: זה לא בבת אחת.

<דניאל פרג: אנחנו הצענו הרבה מאוד פתרונות.

<דניאל פרג: הפתרונות האלה השתבחו והשתפרו עם הזמן.

<דניאל פרג: המטרה היא בטח לא לעצור את הפעילות של מרכזי להבה.

<פרץ וזאן: הזיקוק של הפתרונות, זה מה שאמרתי אחרי כל התשבחות.

<דניאל פרג: כבוד המנכ"ל, תן לי בבקשה לסיים.

<דניאל פרג: אנחנו עשינו הרבה מאוד פגישות.

<דניאל פרג: אנחנו מודעים ומבינים את החשיבות של הפעילות בפריפריה ולא רוצים לפגוע.

<דניאל פרג: ולכן אנחנו כן מצאנו מתווה פתרון שיאפשר מעבר הדרגתי מהמכרז הקיים, מהפעילות של המכרז הקיים, לפעילות במסגרת מכרז שיוציא משרד המדע.

<דניאל פרג: משרד המדע, הייתה לו שנה שלמה ואפילו יותר להוציא מכרז ולהתקדם עם הנושא הזה ושום דבר לא הלך לכיוון הזה.

אופיר אקוניס: אני אומר לך מה אני הודעתי.

אופיר אקוניס: אני אומר לך כדי שחברי הכנסת ידעו.

אופיר אקוניס: המכרז החדש, כל מטרתו, יש לו מטרה וזה היה היעד הברור, הוא רק להרחבת הפעילות של המשרד.

אופיר אקוניס: זה הוגדר כך למנכ"ל, זה הוגדר כך לנתנאל שיושב כאן, זה הוגדר לכולם.

אופיר אקוניס: אך ורק הרחבת הפעילות.

אופיר אקוניס: אם יש 30 ישובים, חבר הכנסת לוי חשב שיש 50, אנחנו רוצים שיהיו 50.

אופיר אקוניס: אבל כל המגבלות הללו, זה פשוט בלתי מתקבל על הדעת שאתם קובעים את מצבת כוח האדם.

אופיר אקוניס: זה בלתי מתקבל על הדעת.

<דניאל פרג: מאוד חשוב לציין כבוד השר, אנחנו באנו לקראת משרד המדע.

<דניאל פרג: צריך להבין שיש כאן התנגדות מוחלטת מצד הפרקליטות והגורמים המקצועיים להמשך העסקת אנשי מחשוב.

<דניאל פרג: זאת אומרת, המשך העסקת המדריכים במסגרת מכרז שנועד לאנשי מחשוב.

<דניאל פרג: מי שציין כאן שיש כאן

<דניאל פרג: תביעות – יש כאן

<דניאל פרג: תביעות גדולות בהיקפים שאנחנו כרגע גם לא יודעים להעריך אותם וגם אי אפשר לדעת מה יהיו ההשלכות של המשך הפעילות במשרד על היקף התביעות שיוגשו למדינה.

משה גפני: תביעות של מי?

<דניאל פרג: תביעות מצד המדריכים.

מיכל בירן: הם רוצים להיות עובדי מדינה.

<דניאל פרג: נכון.

<דניאל פרג: הם רוצים להיות עובדי מדינה.

<דניאל פרג: לא נתייחס האם נכון או לא נכון.

אופיר אקוניס: זה כרגע בדיון משפטי.

<דניאל פרג: נכון.

<דניאל פרג: זה בדיון משפטי.

<דניאל פרג: ככל שממשיכים ומעסיקים מדריכים במסגרת המכרז הקיים, זה כמובן משליך על זה שעשויות להיות פגיעות נוספות.

מיכל בירן: הצהרתם שתצמצמו העסקה קבלנית ותעשו יותר העסקה ישירה ובכל מקום שיש לכם, אתם ממשיכים להרחיב העסקה קבלנית.

אופיר אקוניס: זאת תפיסה אידיאולוגית של חברת הכנסת בירן.

<דניאל פרג: את צריכה להבין שההנחיה להפסיק להעסיק מדריכי להבה במסגרת המשרד, זו הנחיה של הפרקליטות.

<דניאל פרג: לכן אנחנו באנו וכן מצאנו את הפתרון כן להמשיך להעסיק עוד מדריכים ככל שיידרש בהיקף מוגבל על מנת לא להפסיק את הפעילות ולא לפגוע בפעילות של המרכזים.

<דניאל פרג: החשב הכללי דיבר עם כבוד השר והוצע שככל שהפתרון שאנחנו מציעים הוא לא מספיק טוב, יש לפנות ליועץ המשפטי לממשלה.

משה גפני: אני רוצה לסכם את הקטע הזה.

משה גפני: אני הבנתי.

משה גפני: אני למדתי בישיבה ולא למדתי באוניברסיטה.

משה גפני: אני מניח שאת למדת באוניברסיטה.

<דניאל פרג: כן.

משה גפני: איך לימדו אתכם על צורת המשטר שלנו?

משה גפני: זאת אומרת, מי מנהל את המדיניות?

משה גפני: את?

משה גפני: רוני חזקיהו?

משה גפני: היועץ המשפטי לממשלה?

משה גפני: מי מנהל את המדיניות?

משה גפני: השר או אתם?

משה גפני: זה עכשיו בא לידי ביטוי מוחלט.

משה גפני: השר אומר, יושב כאן השר, שזה התפקיד שלו והוא אומר שהוא רוצה, ואנחנו, כל חברי הכנסת, בדעה כזאת, גם אלה שלא ידעו את זה קודם.

משה גפני: אנחנו בדעה שזה צריך להיות במשרד המדע.

משה גפני: עם כל הכבוד לכל מה שמתנהל בעניין הזה, זה לא יכול להיות מיקור חוץ.

משה גפני: זה חייב להיות עובדי מדינה.

משה גפני: אומר את זה השר.

אופיר אקוניס: לא.

אופיר אקוניס: את זה לא אמרתי.

אופיר אקוניס: עניין זה אמרתי שהוא בתביעה משפטית.

אופיר אקוניס: אמרתי שהדבר מתברר בבית המשפט.

משה גפני: בסדר.

משה גפני: אז אני אמרתי.

אופיר אקוניס: אתה אמרת.

משה גפני: אני אמרתי.

משה גפני: בסדר.

משה גפני: לא אתה אמרת.

משה גפני: אני עכשיו אומר.

משה גפני: אי אפשר לנהל מדינה בצורה הזאת.

משה גפני: זה עכשיו משרד המדע, אתמול זה משרד החינוך ומחר משרד הביטחון.

משה גפני: הדבר הזה לא יכול להיות.

משה גפני: אומר השר, ואם יש מישהו מחברי הכנסת שסבור אחרת, שיגיד, שאנחנו לא מבקשים את הרשות שלך ולא של רוני חזקיהו.

משה גפני: אנחנו דורשים לעשות את המדיניות ששר המדע אומר.

משה גפני: לעשות את המדיניות שצריך לעשות אותה בכל מקרה ובכל מחיר ולא לחכות חודשים.

משה גפני: המושג של חודשים במשרד האוצר, על פי רוב אלה יכולים להיות שנים ויכולים להיות בלי סוף.

משה גפני: יש לנו את הניסיון הזה.

מיכל בירן: ושתושבי נתיבות לא ישלמו את המחיר.

משה גפני: כן.

משה גפני: תפקידנו בין יתר הדברים, אנחנו צריכים לאשר את התקציב אבל אנחנו צריכים לפקח על עבודת הממשלה.

משה גפני: אנחנו נתקלנו כאן בתופעה שאנחנו לא נשלים אתה בשום מקרה ובשום צורה.

משה גפני: אני מבקש שתגידי לחשב הכללי שאנחנו לא נסכים לדבר הזה.

משה גפני: אנחנו דורשים באופן חד משמעי לנהל את המדיניות הזאת.

משה גפני: האפליה הזאת לא יכולה להיות.

משה גפני: לא יכול להיות שהפריפריה תסבול בגלל שאתם סבורים שיש איזו בעיה עם איזה יועץ משפטי.

משה גפני: לא יכול להיות הדבר הזה.

משה גפני: זה צריך להיפסק.

משה גפני: מה שאני למדתי זה שמי שמנהל את המדינה, אלה השרים.

משה גפני: מי שמפקח על עבודת השרים, זאת הכנסת ואנחנו כולנו בדעה אחת שצריך לעשות את זה כך.

מיקי לוי: כסגן שר האוצר הסתובבתי בכמה וכמה מוקדי להבה, ביניהם באשדוד שממוקם בשכונה החרדית, ביניהם ברחוב הטורים שהוא ממוקם בשכונה החרדית, דווקא במקומות האלה ראיתי פעילות בלתי רגילה.

משה גפני: עת היית סגן שר האוצר.

מיקי לוי: כן.

מיקי לוי: חזרתי הביתה והבנתי שאנחנו לא יודעים לטפל בזה במשרד האוצר.

מיקי לוי: זה בכלל לא תפקידנו.

משה גפני: נכון.

מיקי לוי: מאוד מאוד התפעלתי והתלהבתי.

מיקי לוי: אמרתי מהר להעביר את זה ולא בגלל שפרי היה השר.

אופיר אקוניס: נכון, אבל מה קרה?

אופיר אקוניס: העברתם.

אופיר אקוניס: זה נכון מה שהוא אומר אבל זה גם נכון וגם נבון והחלטה טובה, אלא כל עניין כוח האדם נשאר אצל החשב הכללי.

מיקי לוי: וכאן הייתה התקלה.

מיכל בירן: אחריות בלי סמכות.

אופיר אקוניס: בדיוק.

אופיר אקוניס: חברת הכנסת בירן היטיבה להגדיר.

אופיר אקוניס: האחריות במדע, הסמכות באוצר וכאן נוצרה כל ההתנגשות.

מיכל בירן: שתבינו באילו רמות מדובר.

מיכל בירן: זה מגוחך.

מיכל בירן: קיבלנו סיפור על מישהי שהתקשרה לאחד ממשרדי להבה ואמרה שהיא חייבת קורס דחוף.

מיכל בירן: אמרו לה, מה דחוף?

מיכל בירן: היא עובדת ברכש ב-ווייטק שחושבים שהם הולכים לזכות במכרז הזה, היא לא יודעת כלום בטכנולוגיה וביקשה שיעבירו לה בלהבה קורס מהר כדי שהיא תוכל לזכות כמדריכה במכרז.

משה גפני: את הולכת להגיד שאת מסכימה אתי?

<דניאל פרג: אתה תגיד לי מה אני הולכת להגיד.

<דניאל פרג: אם אני אגיד מראש, אתה לא תיתן לי לדבר.

משה גפני: אני אתן לך לדבר בכל מקרה.

משה גפני: תדעי שעלינו כאן על דבר שאסור שהוא יקרה.

<דניאל פרג: אנחנו מבינים ונרתמים לסיפור הזה של מרכזי להבה.

<דניאל פרג: מה שהוצג כאן, 15 מדריכים, אנחנו נחליט איפה שמים אותם, בנתיבות לא שמים אותם, הדברים לא קשורים למה שהיה.

מיכל בירן: אתם נותנים ל-ווייטק סיבה לחשוב שהם זוכים במכרז?

<פרץ וזאן: אלה לא הם.

<פרץ וזאן: אלה אנחנו.

<פרץ וזאן: בשום פנים ואופן.

<דניאל פרג: בשלב הביניים שנותן פתרון, עם זאת בטווח הארוך לא נוכל – לא אנחנו לא נוכל אלא בהנחיית הפרקליטות – להמשיך הקצבה של מדריכים מכוח המכרז.

<דניאל פרג: אם יש השגה לגבי הסיפור הזה, המקום הנכון לפנות אליו זה היועץ המשפטי לממשלה שייתן אור ירוק, אור אדום, להמשך הפעילות.

משה גפני: אני אומר מה ההחלטה שלנו.

משה גפני: אני יושב ראש כאן באופן זמני, אני תמיד אומר את זה.

משה גפני: אתם קבועים ואני זמני.

משה גפני: לפעמים אתם עוברים לשוק הפרטי ואז אתם אומרים אחרת.

משה גפני: אני אומר לך שההחלטה של הוועדה, אנחנו לא מסכימים בשום פנים ואופן, עם כל הכבוד לפרקליטות ועם כל הכבוד ליועץ המשפטי לממשלה.

משה גפני: תפקיד של יועץ משפטי הוא לא להערים קשיים אלא למצוא פתרונות משפטיים.

<דניאל פרג: אין ספק.

משה גפני: אני לא מתווכח אתך.

משה גפני: ההחלטה שלנו היא לסיים את הנושא הזה כמה שיותר מהר ואני מבקש בתוך שלושה שבועות להודיע לי האם זה סוכם או לא סוכם.

משה גפני: אני מבקש להגיד את זה לפני שאנחנו מצביעים על התקציב.

<דניאל פרג: אני מבינה את הבקשה ועם זאת אני אומרת שהדבר הזה יצטרך להיות בסיכום ובאישור של היועץ המשפטי לממשלה.

משה גפני: זה לא מעניין אותי.

משה גפני: את חוזרת על זה פעם שלישית.

משה גפני: אני רוצה פתרון.

משה גפני: לא יכול להיות שהמדינה תתנהל בצורה הזאת.

משה גפני: לא יכול להיות.

<דניאל פרג: פתרון יש.

משה גפני: עם כל הכבוד, כשאת אומרת יועץ משפטי, אני לא נעמד דום.

משה גפני: צריך למצוא פתרון.

משה גפני: תמצאו עם היועץ המשפטי שהוא חלק מהממשלה.

אופיר אקוניס: תודה.

<פרץ וזאן: עצם ההסכמה לגייס 15 או 20 או 30 אנשים ולשים אותם היכן שהם רוצים, זאת אומרת שאפשר לפרוץ גם את המעגל של היועץ המשפטי ועובדה שכבר הציעו הצעה כזאת.

משה גפני: שלושה שבועות.

אופיר אקוניס: הודעת אדוני היושב ראש כהחלטה ואני פשוט מברך אותך ואת הוועדה, את חברי וחברות הוועדה.

אופיר אקוניס: אנחנו ממשיכים.

אופיר אקוניס: אגב, זה לא מפריע למרכזי הלהבה לפעול.

אופיר אקוניס: אף אחד מהם לא נסגר.

אופיר אקוניס: לא במגדל העמק, לא בעכו, לא בנתיבות, לא בשום מקום אחר.

אופיר אקוניס: הם פועלים.

אופיר אקוניס: היינו שמחים אם היו פועלים בצורה יותר נמרצת.

משה גפני: אבל אדוני השר, נעזוב רגע את משרד המדע כשעל זה החלטנו.

משה גפני: אתה שר, שר בכיר בממשלה, ואני אומר לך שאנחנ ו נתקלים בתופעה הזאת והיא מעוותת לחלוטין את צורת המשטר שלנו.

אופיר אקוניס: מסכים אתך במאה אחוזים.

משה גפני: יושבים כאן שרים בכירים ובא איזה פקיד או פקידה שאני מאוד מכבד אותם ואומרים שהיועץ המשפטי אמר, שהפרקליטות אמרה ונגמר העניין, לעבור לדום.

אופיר אקוניס: אני מאוד מסכים.

אופיר אקוניס: אני מאוד מעריך את הפקידות הממשלתית.

אופיר אקוניס: אני מאוד מעריך את הבירוקרטיה הממשלתית אבל עד גבול מסוים.

משה גפני: אני באתי לפני הרבה שנים לכנסת.

משה גפני: הגעתי מכולל ולא הבנתי בכל הדברים האלה.

משה גפני: באו אלי ואמרו לי שיש חוות דעת מקצועית, נעמדתי דום.

משה גפני: אחרי כן אמרו לי חוות דעת משפטית, התחלתי לרעוד.

משה גפני: כשאמרו לי חוות דעת צבאית, כמעט הצדעתי עד שהתברר לי שלכל אחד יש אג'נדה מאחורי חוות הדעת שלו.

אופיר אקוניס: זה נכון.

אופיר אקוניס: ברשותך אדוני היושב ראש, אני אמשיך נגד כיוון השעון.

אופיר אקוניס: אני אעשה את זה טלגרפית.

אופיר אקוניס: בפעילויות שלידן, באמצעותן, אנחנו מביאים את המדע והטכנולוגיה לכל האזרחים.

אופיר אקוניס: יום המדע במחצית מרס, חוגי מדע שאנחנו מממנים, קייטנות מדע שאני אפרט עליהן בעוד מספר דקות, שבוע החלל שהיה הצלחה אדירה רק לפני שבועיים וציינו אותו בכל רחבי הארץ וגם סיורים במוזיאוני מדע שאנחנו מאפשרים לתלמידות ותלמידים מכל המגזרים.

אופיר אקוניס: מהפכת סל המדע היא גולת הכותרת של הפעילות שלנו כאשר בשנת 2017 התחלנו ברעיון חדש שעלה לאוויר העולם וגם החל ביצועו.

אופיר אקוניס: אנחנו מעבירים על פי תבחינים שאנחנו מקבלים מהרשויות המקומיות, אנחנו מקבלים מהן הצעות לפעולה בכל רשות ורשות במדינת ישראל, ממטולה בצפון ועד אילת בדרום, כולל בכל התווך.

אופיר אקוניס: אתם רואים את הנקודות הללו, הן מייצגות כמעט את כל הישובים במדינת ישראל.

אופיר אקוניס: הם שולחים לנו תבחינים מה הן הפעילויות במדע, טכנולוגיה, רובוטיקה, סייבר וחדשנות ומדעים מדויקים שהם רוצים לעשות במהלך השנה ואנחנו מתקצבים את הפעילויות.

אופיר אקוניס: בעצם זה סוג של אוטונומיה לפעילויות במסגרת מדיניות מאוד ליברלית שלנו.

אופיר אקוניס: כמובן הם צריכים לעמוד גם בביצוע וכמובן בתבחינים שלנו שנבחנים בקפידה רבה במשרד המדע.

אופיר אקוניס: ב-178 רשויות אנחנו ב-2017 שהוגדרה על ידי כשנת פיילוט.

אופיר אקוניס: אנחנו כבר ב-209 רשויות שהגישו תכנית עבודה ויהיו חלק ממיזם סל המדע.

מיכל בירן: אני צריכה לצאת לישיבת סיעה.

אופיר אקוניס: קייטנות הקיץ של משרד המדע.

אופיר אקוניס: מיכל, אולי תתלווי אלי לאחת מהן בקיץ הקרוב.

משה גפני: מיכל, השר מזמין אותך להתלוות אליו לסיור בקייטנה.

מיכל בירן: חייכתי חיוך מסתורי שמאפשר לי את היכולת להגיב בהמשך.

אופיר אקוניס: בבית ספר שורשים בשכונת שפירא בתל אביב או בלוד או בטירה או בטייבה או בכל מקום בחבי הארץ, מתקיימות במשך שבוע קייטנות.

אופיר אקוניס: שים לב לשורה השלישית, בעלות מסובסדת של 80 שקלים לילד לשבוע שלם.

אופיר אקוניס: קייטנות מדע.

אופיר אקוניס: זאת בעצם הקייטנה הזולה ביותר בישראל.

אופיר אקוניס: אני לא רוצה להגיד עם התוכן הרב ביותר בישראל.

אופיר אקוניס: אנחנו מתכוונים להכפיל, כמעט להכפיל, את התקציב של הפעילויות.

אופיר אקוניס: בעצם יותר מלהכפיל.

אופיר אקוניס: יש לנו גם כסף פנוי ואולי בהמשך ניגע בזה עת החשב ייתן סקירה מדוקדקת על פירוט התקציב, אם יהיה זמן לזה.

אופיר אקוניס: אנחנו משאירים עוד כסף בצד ואני אומר לך גם למה.

אופיר אקוניס: בשנה שעברה אנחנו לא העלינו על הדעת את הביקושים מרשויות מקומיות לקייטנות הללו ואנחנו בשמחה רבה הוספנו כמעט בכל ישוב ברחבי הארץ עוד ועוד מחזורים של ילדים וכרגע מדובר בכיתות א' עד ו'.

אופיר אקוניס: אולי נרחיב את זה קצת.

אופיר אקוניס: כרגע אלה כיתות א' עד ו' שמשתתפות בקייטנות הללו בחופשת הקיץ.

אופיר אקוניס: זה בעצם השבוע האחרון של יולי והשבוע הראשון של אוגוסט.

אופיר אקוניס: אני חושב שהיום בישראל אין משפחה שאינה יכולה להרשות לעצמה מבחינה כלכלית 80 שקלים בשבוע לילד אחד שמשתתף או משתתפת בקייטנה הזאת.

אופיר אקוניס: תכניות המצוינות שלנו.

אופיר אקוניס: מדעניות העתיד.

אופיר אקוניס: אתה רואה שאנחנו מתגברים לימודי מדעים לבנות בכיתות ט' עד י"ב.

אופיר אקוניס: אתה רואה שבכל קורס פתיחה או קורס סיום בנות מן המגזר החרדי לצד בנות מן המגזר הערבי.

מוסי רז: יש לך את ההתפלגות לפי ישובים בארץ?

אופיר אקוניס: אני יכול להפיק אותה.

משה גפני: חלוקה מגזרית.

מוסי רז: וגם בכלל, האם זה באופקים או במקום אחר.

אופיר אקוניס: בוודאי.

אופיר אקוניס: זה בעיקר בפריפריה.

מוסי רז: לא רק חרדים וערבים אלא בכלל.

אופיר אקוניס: בוודאי.

אופיר אקוניס: אני אומר, שתי האוכלוסיות הללו.

אופיר אקוניס: כמובן גם באופקים, גם בפריפריה.

משה גפני: זה יותר בפריפריה?

אופיר אקוניס: רוב הפעילויות שלנו הן יותר בפריפריה, לשמחתי.

אופיר אקוניס: חונכות ללימודי מדעים.

אופיר אקוניס: המלגה הגבוהה ביותר כרגע שניתנת למי שמלמד, בעצם במתכונת פר"ח, 9,000 שקלים למיזמי החונכות שלנו, הם שיא של כל הזמנים למיטב ידיעתי מבחינת סכום ברחבי הארץ.

אופיר אקוניס: נעבור לגרף הבא.

אופיר אקוניס: אנחנו כמובן נשיק השנה את פרס שר המדע לרשויות מצטיינות שתעשנה פעילויות בתחומים הללו.

אופיר אקוניס: אתם צריכים להבין שכמעט בכל ישוב, מאילת שבדרום ועד מטולה שבצפון, יש נבחרות.

אופיר אקוניס: אתם יודעים מה הלהיט של תיכוני ישראל בשנים האחרונות?

אופיר אקוניס: רובוטיקה.

אופיר אקוניס: לכן גם העליתי את תחום הרובוטיקה לצמרת סדר העדיפויות של משרדי.

אופיר אקוניס: כמעט כל נבחרת כזאת שיוצאת חוזרת עם מדליה.

אופיר אקוניס: לכן בישיבת הממשלה במרס 2016 העברתי הצעת מחליטים שעל פיה נבחרות – על פי קול קורא כמובן – שיוצאות לחוץ לארץ, אנחנו מממנים את הטיסה והשהות שלהן, בין אם זה בארצות הברית או במזרח הרחוק או באירופה.

אופיר אקוניס: לא משנה היכן.

אופיר אקוניס: הן צריכות לזכות.

אופיר אקוניס: היו כבר נבחרות שזכו וגם השנה בקרוב מאוד, עד סוף אפריל נדמה לי, הקול קורא שלנו בתוקפו.

מוסי רז: אם אני יכול להמליץ לך אדוני השר, אני ממליץ לך להזמין את הנבחרות המצטיינות מבתי הספר ליום מיוחד של חשיפה בכנסת.

אופיר אקוניס: רעיון טוב.

אופיר אקוניס: אנחנו בדרך כלל עושים את זה ביום המדע עצמו שהוא ב-13 במרס.

אופיר אקוניס: אנחנו מתנגשים עם ההצבעות על תקציב המדינה אבל בדרך כלל אנחנו עושים את זה.

אופיר אקוניס: זה רעיון נכון ואנחנו משתדלים לעשות את זה.

אופיר אקוניס: לגבי ההסכמים הבינלאומיים.

אופיר אקוניס: אתם רואים שבכל העולם – במזרח הרחוק, באירופה ובצפון אמריקה – יש הסכמים.

אופיר אקוניס: חתמתי על הסכם להעמקת שיתוף פעולה עם בריטניה ביום חמישי האחרון, בלונדון.

אופיר אקוניס: אמריקה הלטינית, ארגנטינה וברזיל הן שתי המדינות אליהן אני אגיע וגם שם אחתום.

אופיר אקוניס: בעצם ההסכם עם ארגנטינה נחתם בווידאו קונפרנס לפני כמה חודשים וההסכם עם ברזיל ייחתם ככל הנראה בביקור בברזיליה.

אופיר אקוניס: המשמעות, אדוני היושב ראש, היא שאנחנו משתפים פעולה במחקרים עם סין שהיא מדינה לא קטנה בעולם.

אופיר אקוניס: יש מחקר פורץ דרך בתחום מדעי המוח.

אופיר אקוניס: מי היה מאמין לפני בערך 20 שנים, 25 שנים, אז חודשו היחסים?

אופיר אקוניס: אתם רואים את רוסיה, סין והודו?

אופיר אקוניס: כידוע לך היחסים חודשו בשנת 1992 וגם אז חבר הכנסת רז הייתה ממשלה איומה ונוראה – בציניות אני אומר את זה – של יצחק שמיר שהואשמה בבידוד בינלאומי, אבל בבידוד הבינלאומי של יצחק שמיר חודשו היחסים.

אופיר אקוניס: אתם רואים שהודו, סין ורוסיה עם הסכמים בינלאומיים.

אופיר אקוניס: בכל העולם הרצון הזה הולך וגובר וכך אכן קורה.

אופיר אקוניס: אתם יכולים לראות בגרף הבא חלק קטן של ההסכמים.

אופיר אקוניס: שר המדע ההודי, הסכם בין מדינת קליפורניה שהיא רק השישית בגודלה מבחינה כלכלית בעולם, ועידת החדשנות עם ראש הממשלה לפני שנה, הסכם ביפן, שרת המדע של איטליה וכדומה וכדומה.

אופיר אקוניס: קידום המו"פ בישראל, השקעות של שיא בכל הזמנים באוניברסיטה העברית, באוניברסיטת תל אביב שיושבים אן סטודנטים שלה, באוניברסיטת באר שבע, באוניברסיטת אריאל, בכל מקום בעצם.

אופיר אקוניס: במכללת תל-חי שהיא פריפריאלית ביותר וכדומה וכדומה.

אופיר אקוניס: המון מחקרים שבסופו של דבר כמה מהם הופכים למחקרים פורצי דרך בכל התחומים בהם אנחנו עוסקים.

אופיר אקוניס: אתם רואים, הנדסה, חקלאות, סביבה ומים, זה בגרף הבא.

אופיר אקוניס: רפואה, מתמטיקה שימושית ופיסיקה.

אופיר אקוניס: כימיה.

אופיר אקוניס: נאנו חומרים וכדומה.

אופיר אקוניס: לסיום, בתחום החלל שהוא עדיין תחת אחריות משרד המדע אם כי השם הוצא ממנו.

משה גפני: למה?

אופיר אקוניס: משום שאין צורך.

אופיר אקוניס: החלל הוא תחום שגם המדע וגם הטכנולוגיה מביאים לידי ביטוי את כל מה שתעשיית החלל עושה.

אופיר אקוניס: שם מסורבל.

אופיר אקוניס: אולי הסטודנטים יודעים כמה מדינות בעולם – אני בדקתי את זה – יש בהן משרד שהוא גם חלל.

אופיר אקוניס: אפס.

אופיר אקוניס: לא הייתה מדינה בעולם שהיה בא משרד חלל.

אופיר אקוניס: לכן חזרנו לשם המקורי, משרד המדע והטכנולוגיה.

אופיר אקוניס: החלל הוא גם תחת אחריותנו אבל לא בשם המשרד.

משה גפני: אני הייתי יושב ראש ועדת המדע וביקשו ממני להוציא את החלל.

אופיר אקוניס: ואתה סירבת.

משה גפני: כן.

אופיר אקוניס: ואתה צדקת.

משה גפני: תודה.

משה גפני: אדוני השר, אני מודה לך על הסקירה הזאת.

משה גפני: אורי מקלב, יושב ראש ועדת המדע והטכנולוגיה.

אורי מקלב: הקמנו ועדת משנה לענייני חלל.

אופיר אקוניס: זה בסדר.

משה גפני: זה בסדר גמור.

משה גפני: זה הולך להיות נושא.

אורי מקלב: בישיבה האחרונה שהתקיימה, התוצאות היו עגומות מאוד.

אורי מקלב: בעצם אנחנו מאבדים את היתרון שיש לנו בחלל.

אורי מקלב: שווקים שניתנים היום בחברות פרטיות וגם חברה ממשלתית, התעשייה האווירית, מפרקים אותם והם עוברים לחוץ לארץ מכיוון שאין לנו היום תקציבים.

אורי מקלב: מדינות או חברות זרות, בעיקר היום זה בתחום התקשורת.

אורי מקלב: אין לנו את היתרון הטכנולוגי.

אורי מקלב: אנחנו איבדנו אותו לטובת מדינות אחרות כמו למשל הודו, שם הממשלה משקיעה בפיתוח ובתקציבים כדי שהמדינה או אותה חברה תהיה ברת תחרות עם מדינות אחרות.

אורי מקלב: היום בישראל זה לא כלכלי.

אורי מקלב: יכול להיות שהמדינה התייאשה מזה או לא התייאשה אלא איבדה את עצמה לדעת בעניין הזה.

אורי מקלב: אין לנו היום יתרון.

אורי מקלב: היום כל נושא החלל, לא בנינו אותו.

אופיר אקוניס: עמוס 6 התפוצץ.

אורי מקלב: זה לא הנזק הכלכלי כי קיבלנו החזר מהביטוח.

אורי מקלב: זה לא הנושא הכספי כאן.

אורי מקלב: החברות שהופיעו בפנינו בעצם סוגרות את התחום הזה והחברות בחוץ לארץ הן אלה ששולטות והן גם נותנות את השירותים לישראל.

אורי מקלב: רק לחשוב שמדינה שכרגע נחשבת ידידותית, מה יקרה אם בעת חירום, כל התקשורת שלנו תלויה בחברה מסחרית וכלכלית, אבל תחשוב על תקופות אחרות.

משה גפני: מה אתה מציע לעשות?

אורי מקלב: בעניין הזה, זה לא תקציב גדול.

אופיר אקוניס: אני אבקש מהמנכ"ל שעמד בראש הוועדה המיוחדת שהקמתי בשל הטרגדיה של התפוצצות עמוס 6, שיתייחס לנושא.

אורי מקלב: כמה התקציב?

אורי מקלב: 20 מיליון לשנה?

אופיר אקוניס: אנחנו 14 מיליון שקלים אבל האוצר צריך לשים את חלקו.

אורי מקלב: 20 מיליון.

אופיר אקוניס: אנחנו מוכנים לשים את חלקנו וגם השארנו לזה את הכסף הדרוש.

אופיר אקוניס: נמצאת כאן נציגת אגף התקציבים והיא תוכל להתייחס לזה.

משה גפני: אני רוצה לדעת למה אנחנו מאבדים את החלל בשביל חמישה, עשרה מיליון שקלים.

משה גפני: זה נשמע קצת מוזר.

משה גפני: אומר שר המדע שהם מוכנים להשקיע את חלקם.

אופיר אקוניס: הכסף שלנו מוכן.

אופיר אקוניס: לא נוכל לעשות את זה לבד.

<מיכל גלברט: אגף התקציבים.

<מיכל גלברט: אני רוצה לומר שבתקציב הזה ול-2019 נקבע שיש תוספת תקציב בסך של 14 מיליון שקלים.

<מיכל גלברט: בנוסף, תכנית החלל היא תכנית שמ-2012 התחילה להיות מתוקצבת בסך של 60 מיליון שקלים.

<מיכל גלברט: בתקציב 2019 אנחנו כבר עולים ל-82 מיליון שקלים.

<מיכל גלברט: אם תוסיפו לכך עוד 14 מיליון שקלים, כלומר, באמת עלייה מאוד משמעותית בתקציב החלל ואפשר בהחלט להביא לתקציב.

משה גפני: יפה.

משה גפני: מצוין.

משה גפני: אדוני המנכ"ל, מה שהעלה אורי מקלב יושב ראש ועדת המדע, זה דבר שהוא די מזעזע אבל אומרת נציגת אגף התקציבים שהם נותנים את הכסף.

<פרץ וזאן: אני אתייחס.

<פרץ וזאן: ראשית, אחרי אובדן עמוס 6, כתוצאה מפיצוץ, הוקמה ועדה על ידי שר המדע והטכנולוגיה והוועדה הזאת דנה במשך שלושה חודשים איך אנחנו בעצם מאפשרים ייצור של לוויין תקשורת נוסף.

<פרץ וזאן: הוועדה הגיעה למסקנה שאם מדינת ישראל רוצה, כמו שנאמר כאן על ידי חבר הכנסת אורי מקלב, להמשיך ולהחזיק ותחזק את תעשיית לווייני התקשורת, קודם כל לווייני תקשורת הוכרזו כצורך לאומי במדינת ישראל.

<פרץ וזאן: זאת אומרת, מדינת ישראל מחויבת בלווייני תקשורת על מנת לגבות את עצמה בכל המצבים, גם במקרי חירום.

משה גפני: אנחנו בוועדה שלא עוסקת במלים.

משה גפני: כסף.

<פרץ וזאן: לגבי הכסף.

<פרץ וזאן: אם אנחנו רוצים לייצר מוצר שהוא יהיה מוצר תחרותי, כי אחרת חברת חלל תעדיף להביא מחברת בואינג לוויין ולא לקנות דרך התעשייה האווירית, אנחנו רוצים לייצר דרך התעשייה האווירית, זה יותר יקר ובדיונים מול האוצר לא הגענו להשלמת הפער התקציבי .

<פרץ וזאן: כפי שנאמר כאן, 14 מיליון שקלים אכן יש בתקציב.

<פרץ וזאן: זה סכום שאיננו מספק.

<פרץ וזאן: על פי הנוסחאות צריך להכפיל את הסכום הזה.

<פרץ וזאן: הסכום לא מספק על מנת לגשר על הפער שבין לוויין תקשורת ישראלי לבין לוויין תקשורת אחר.

<פרץ וזאן: יש עוד כמה בעיות ואני לא אומר שזו הבעיה היחידה.

<פרץ וזאן: צריך לומר שגם תעשייה אווירית צריכה להוריד טיפה את המחיר וצריך להגיד גם שחברת חלל צריכה לעלות קצת במחיר.

<פרץ וזאן: הנוסחה היא די מורכבת.

משה גפני: 28 מיליון שקלים.

<פרץ וזאן: שקודם כל הממשלה תעשה את חלקה.

<מיכל גלברט: התקציב התוספתי - - -

משה גפני: לא מעניין אותי.

משה גפני: החלל נעלם לנו, כמו שאומר יושב ראש ועדת המדע והטכנולוגיה.

משה גפני: הוא נעלם לנו.

משה גפני: אומר מנכ"ל משרד המדע שהוא מופקד על העניין הזה, שצריך לא 14 מיליון שקלים אלא סכום כפול.

משה גפני: אחרת את יכולה להישאר עם המלים ולהגיד שבעוד כמה שנים יהיה זה והגרפים אומרים הכול אבל אין לנו את החלל, בגללכם.

<מיכל גלברט: בתקציב תכנית החלל יש 96 מיליון שקלים.

משה גפני: המנכ"ל אומר דברים לא נכונים?

<מיכל גלברט: אני אומרת שיש סדרי עדיפויות.

משה גפני: הבנתי.

משה גפני: סדרי עדיפויות זאת מילה טובה.

<מיכל גלברט: יש 96 מיליון שקלים.

<פרץ וזאן: אלה לא סדרי עדיפויות.

<פרץ וזאן: זה לא נכון.

<פרץ וזאן: לא להטעות את הוועדה.

<מיכל גלברט: יש 96 מיליון שקלים.

משה גפני: כבר מזמן אי אפשר להטעות את הוועדה.

<מיכל גלברט: אם המשרד שם את הסכום בסדרי עדיפויות - - -

אורי מקלב: צריכים את התוספת כדי שחברה ישראלית תוכל להמשיך לפעול.

אורי מקלב: לא 14 מיליון.

משה גפני: לא 14 מיליון.

משה גפני: ברור.

משה גפני: אמנם לא למדתי ליבה, אבל אני יודע ש-14 ועוד 14 זה 28 אלא אם כן אני טועה.

<גיא אטיאס: תקציבן משרד המדע והטכנולוגיה.

<גיא אטיאס: חשוב להבהיר את הנקודה שמיכל אומרת.

<גיא אטיאס: תכנית החלל בעצם נותנת מענה רחב לכל עולם החלל.

<גיא אטיאס: היא לא מתעסקת אך ורק בצורה ספציפית בלווייני תקשורת.

<גיא אטיאס: היא מתעסקת במגוון רחב של פעולות שבמסגרתה גם המשרד העמיד לא מעט תקציבים, ומיכל יודעת, מאותה תכנית.

<גיא אטיאס: קיצצנו את התכניות והבאנו אותן לנקודה מסוימת.

<מיכל גלברט: שלושה מיליון שקלים.

<גיא אטיאס: הוויכוח הפך להיות ויכוח שונה כפי שאני רואה אותו עכשיו.

<גיא אטיאס: הדיון הוא שחברת לוויין תקשורת צריכה לקבל את הכספים מהביטוח.

<גיא אטיאס: בעצם מה שקרה, כתוצאה מזה שהם צריכים לקבל את הכסף, אנחנו בעצם מורידים את זה מהתקציב שלנו.

<גיא אטיאס: עכשיו יש ויכוח מי זכאי לקבל את הכספים על פי החוזה ומי לא.

<גיא אטיאס: לאוצר יש טענה אחת, לחברת התקשורת יש טענה אחרת והסוגיה פתוחה כרגע.

<גיא אטיאס: זאת אותה סוגיה לאן הולכים כספי הביטוח.

<גיא אטיאס: אין כאן בעיה של מקורות.

<פרץ וזאן: אמר יואב קיש בוועדה שלא נתעסק עכשיו עם הביטוח אלא בואו תרוצו.

<פרץ וזאן: אחרי שיתק

<פרץ וזאן: בלו כספי הביטוח, נתעסק בזה.

<פרץ וזאן: לא צריך עכשיו להעמיד את כספי הביטוח כאילו זה תנאי.

<גיא אטיאס: במסגרת התקציבית הגענו להבנה על המקורות התקציביים.

<גיא אטיאס: הסוגיה היחידה הפתוחה כרגע, כספי הביטוח הולכים.

משה גפני: הבנתי.

משה גפני: התפקיד שלנו הוא לפקח על עבודת הממשלה.

משה גפני: הממשלה כשלה בנושא החלל.

משה גפני: היא הולכת להביא לכאן תקציב שהחלל ייעלם.

משה גפני: כל אחד יגיד תירוצים וכל אחד יגיד סיפורים, אבל זאת תמונת המצב.

אורי מקלב: אין ספק שהיום משרד המדע והטכנולוגיה יש לו מגוון פעילות חשובה ונצרכת מאוד.

אורי מקלב: יש לזה ביטוי בתקציב ויש לזה גם ביטוי בשטח והדברים באמת בעשייה מאוד גדולה שבאופן טבעי גם מביאה ביקוש יותר גדול.

אורי מקלב: ככל שאתה עושה פעולות, יש בקשה להרחיב אותן ולהעמיק אותן.

אורי מקלב: הם באמת נמצאים בחוסר תקציב.

אורי מקלב: אני לא יודע איך היה עת אתה ניהלת את ועדת המדע והטכנולוגיה, אבל אני נחשפתי למשהו שלא ידעתי אותו.

אורי מקלב: אני הייתי בטוח שמשרד המדע והטכנולוגיה הוא לא משהו חברתי ולא משהו שקשור לחינוך.

אורי מקלב: התברר שדווקא משרד המדע והטכנולוגיה, יש לו על סדר היום נושאים חברתיים מאוד גדולים לצמצום פערים כמו להבה שזה חלק מהפרויקטים.

אורי מקלב: הסיפורים ששמענו מסביב לצמצום הפערים שיש היום בציבור, ולהבה נותנת את המענה, הם שנשים מבוגרות שרוצות להשתלב היום בקשר עם הנכדים שלהן בתקשורת ובמחשבים, עוברות קורס אבל הקורסים נפסקים באמצע כי כאשר מדריכה יצאה לחופשת לידה, אין מי שמחליף אותה.

אורי מקלב: זאת אחת הדוגמאות שאי אפשר להבין אותן.

אורי מקלב: איך לוקחים פרויקט מצליח מאוד ומפסיקים אותו בטענה שנביא חברה חיצונית שתעשה אותו.

אורי מקלב: הנושא של מחקר ופיתוח הוא נושא מאוד מאוד חשוב שנותן הרבה מענה והרבה תמריצים לפרויקטים קטנים שבסופו של דבר הם פרויקטים גדולים.

אורי מקלב: בסופו של דבר אתה יודע שבמשרד הזה כל שקל שאתה נותן, הוא מעמיק את הפעילות ומעבה אותה.

אורי מקלב: הוא גם מיטיב אתה.

אורי מקלב: לכן מתוך הכרות ושיתוף פעולה שיש בין משרד המדע לבין ועדת המדע בפניה פורסים את התכניות, אני רוצה להגיד לך שהם עושים בכסף שלהם את המיטב ואת המקסימום וכל הגדלת תקציב, תבוא לידי ביטוי בדברים מעשיים.

משה גפני: יפה.

משה גפני: תודה.

משה גפני: מוסי.

מוסי רז: אני סומך את ידי.

מוסי רז: הוא יתפלא לשמוע, אבל אני סומך על השר ועל כל פעילותו.

אופיר אקוניס: תודה.

מוסי רז: אם הוא יביא את הרובוטיקה לכנסת, זה אכן מעשה.

משה גפני: לפני שאתה תסכם את החלק של המשרד, אני מבקש לומר כמה דברים מבחינת הוועדה.

משה גפני: ראשית, אנחנו מאוד משבחים את העבודה שלך, את העבודה של אנשי המשרד.

משה גפני: הנושא של מדע וטכנולוגיה הולך להיות בשנים הקרובות נושא שהוא גם נושא מדיני, גם נושא ביטחוני, גם נושא כלכלי וגם נושא חברתי.

משה גפני: התחרות בעולם תהיה על זה.

משה גפני: זה יהיה הנושא.

משה גפני: מי שיכול יותר להתמודד בנושא הזה, הוא כמובן בנושאים רבים יהיה על המפה בצורה רצינית.

משה גפני: העבודה שאתם עושים במשרד, היא עבודה חשובה.

משה גפני: המשרד הוא משרד בינוני.

משה גפני: כשאנחנו מסתכלים מבחינה תקציבית, זה לא המשרדים שיש להם 60 מיליארד שקלים וכולי.

משה גפני: אתה התקדמת והגעת לחצי מיליארד שקלים שלפי דעתי זה לא מספיק.

אופיר אקוניס: אני מסכים.

משה גפני: מול המטלות, אם היינו בעשר שנים, עשרים שנים קודם, כשעדיין זה לא מפותח, זה באמת נושא שאולי היה גידול גדול בתקציב אבל זה לא פותר את הבעיה.

משה גפני: מנקודת ראותנו כוועדה ספציפית, לפני ההצבעה עת נצביע על תקציב המדינה בעזרת השם, מה שייקח עוד חודש, אני מבקש בשלושת השבועות האלה לגבי תכנית להבה.

משה גפני: אני מבקש תשובה.

משה גפני: אל תגידו לי יועץ משפטי ואל תגידו לי חשב כללי.

משה גפני: אני לא מבין בזה.

משה גפני: עם כל הכבוד, אנחנו יודעים כאשר מצביעים על תקציב לשנות מספרים.

<דניאל פרג: אני מבינה.

משה גפני: את צריכה לא להבין אלא להפנים.

משה גפני: לא משנה בכלל.

משה גפני: לא מקובל עלינו שלהבה תתנהל בצורה הזאת.

משה גפני: נקודה.

משה גפני: את לא יכולה להתווכח עם יושב ראש הוועדה כל עוד הוא יושב ראש הוועדה.

משה גפני: את יכולה להתווכח אתי אחר כך כשאני אעזוב.

<דניאל פרג: אנחנו לא יכולים לתת פתרון.

משה גפני: אל תתנו פתרון.

משה גפני: הכול בסדר.

משה גפני: אני מבקש מאגף התקציבים לגבי הנושא של תכנית החלל.

משה גפני: לא יכול להיות שמדינת ישראל תאשר את תקציב 2019, זאת אומרת, תקציב לעוד שנה בערך שהוא יפעל לעוד שנתיים עד סוף שנת 2019, ותכנית החלל לא קיימת בו.

משה גפני: היא לא קיימת בו ולא משנה מה שאגף התקציבים יגיד, שיש גידול בתקציב וכל מה שנלווה לעניין הזה.

משה גפני: האנשים שעוסקים בנושא הזה יום יום, שזה משרד המדע והטכנולוגיה, הם אומרים שאי אפשר עם 14 מיליון שקלים להחזיר את תכנית החלל.

אורי מקלב: ולווייני תקשורת.

משה גפני: כן.

משה גפני: אומר יושב ראש ועדת המדע, לאחר דיונים שהוא קיים בוועדה, שזה לא בא בחשבון ולכן אני מציע שתשנו את המספר הזה.

משה גפני: אני מודה על הדיון הזה.

משה גפני: אדוני השר, דברי סיכום.

אופיר אקוניס: אני רוצה בקצרה.

אופיר אקוניס: אני מודה לך אדוני היושב ראש על קיום הישיבה הזאת, על התכנים ועל ההחלטות של הוועדה שמפקחת על פעילות הממשלה.

אופיר אקוניס: אני קודם כל חבר כנסת, לזה נבחרתי, ואחר כך הציעו לי גם להיות שר המדע והטכנולוגיה, אז בוודאי בכוח אמון הכנסת אני מכהן כשר.

אופיר אקוניס: אבל קודם כל, הכנסת ברוך השם מפקחת על הממשלה וזה טוב וחשוב שגם ועדת המדע עשתה דיוני עומק יחד עם מנכ"ל משרדי בעניין ועדת החלל ואתה עושה את הדיון הזה ומחליט עבור המשרד.

אופיר אקוניס: אם אני הבנתי את אדוני היושב ראש, בעצם הוא אומר – אם יורשה לי לעשות פירוש בתרגום ישיר – שיהיה לו קושי גדול לאשר את התקציב כפי שהוא צריך לעשות אם אתם לא באים עם פתרונות בשלושת השבועות הקרובים.

משה גפני: נכון.

יצחק וקנין: אדוני השר, אני אומר דווקא לנציגי החשב הכללי שיש לנו קצת ניסיון כאן שנרכש עם השנים.

יצחק וקנין: אני אומר לך שאם יש לכם רצון טוב, אתם תפתרו את הבעיה.

משה גפני: נכון.

יצחק וקנין: אם אתם אומרים שהבעיה היא משפטית, פרקליטת, יועץ משפטי, תראו, לתלות את זה שם?

משה גפני: כן.

משה גפני: אלה שטויות.

יצחק וקנין: חבל לכם על הזמן.

יצחק וקנין: אל תתלו את זה שם.

יצחק וקנין: אני חושב שאם יש רצון טוב, אתם באמת בכנות רוצים לפתור את זה, תפתרו את הבעיה.

משה גפני: אפשר לפתור אותה.

אופיר אקוניס: אני מצטרף לדבריו של סגן יושב ראש הכנסת חבר הכנסת וקנין שמצטרף לדעתי.

אופיר אקוניס: גם יושב ראש ועדת האתיקה.

אופיר אקוניס: זה מה שצריך לעשות.

אופיר אקוניס: לגבי שני הדברים האופרטיביים שהוחלטו כאן, גם בעניין ועדת החלל וגם בעניין להבה, אני פשוט מברך את ועדת הכספים על העמדה שננקטה כאן.

אופיר אקוניס: אני מסכים אתך אדוני היושב ראש שהתקדמנו מבחינת ההיקף התקציבי, שכפי שאמר חבר הכנסת מקלב הוא ביטוי לרצון העז של אזרחי ישראל להיות חלק מן הפלא הזה ששמו מדע וטכנולוגיה.

אופיר אקוניס: אנחנו רואים את זה בכל האוכלוסיות.

אופיר אקוניס: אני מקווה מאוד שבשנים הבאות התקציב, הגרף הזה שהולך ועולה, ימשיך לעלות.

אופיר אקוניס: אגב, אין לי ספק בכך.

אורי מקלב: יש מדינות שמקיימות אתנו קשרים דיפלומטיים רק בגלל המדע והטכנולוגיה.

אופיר אקוניס: כן.

אופיר אקוניס: אנחנו צריכים לעשות רק דבר אחד חבר הכנסת מקלב, ואת זה גם אמרתי לראש הממשלה, אנחנו צריכים להביא אותם בזכות קשרי המדע והטכנולוגיה גם להצביע בעדנו בהצבעות מדיניות כמו למשל עת מגיע נושא ירושלים.

משה גפני: נכון.

אופיר אקוניס: זה יפה מאוד המדע והטכנולוגיה, וזה חשוב, וזה גם מקרב.

אופיר אקוניס: אני מרגיש את הקרבה לסין, להודו ולמדינות אחרות.

אופיר אקוניס: אני מרגיש את זה.

אופיר אקוניס: זה הולך ומתקרב וברוך השם זה קורה.

אופיר אקוניס: אנחנו בונים בימים אלה את העתיד של מדינת ישראל.

אופיר אקוניס: זה קורה עכשיו.

אופיר אקוניס: קשה לי לחנוך תחנת רכבת או תחנת משטרה או לפתוח בית חולים חדש ולגזור סרטים.

אופיר אקוניס: אני אומר לכם שהסרטים ייגזרו אחרי.

אופיר אקוניס: איך הם ייגזרו?

אופיר אקוניס: על ידי זה שהמדינה שלנו תמשיך להוביל, תהיה לה עליונות טכנולוגית גם על אויבינו, גם על ידידינו, על כולם וכך יהיה כי אני רואה בבתי הספר בכל המגזרים את הגאונות של הדור הבא שלנו, את המוחות המבריקים שלהם ואני עומד נפעם.

אופיר אקוניס: אני אומר לכם שבכל רחבי הארץ ומביקור לביקור אני הולך ונפעם.

אופיר אקוניס: אני משתף את הצוות שלי בדברים האלה והם רואים את זה בעצמם.

אופיר אקוניס: אני אשמח לחזור לכאן אדוני היושב ראש ולדווח על ההתקדמות של הביצוע של הוצאות התקציב ואז אני מקווה שתהיינה לנו תוצאות מוחשיות בעניין ההחלטות המצוינות שהתקבלו בוועדה.

משה גפני: אדוני השר, תודה רבה.

משה גפני: אני מודה לך.

משה גפני: אדוני המנכ"ל, תודה.

משה גפני: אני מודה לצוות.

משה גפני: אני מודה לחברי הכנסת, ליושב ראש ועדת המדע והטכנולוגיה.

משה גפני: שלושה שבועות, אני מבקש תשובה לגבי הנושא של תכנית להבה ותשובה לגבי הנושא של תכנית החלל.

משה גפני: אני מבקש תשובה בתוך שלושה שבועות.

משה גפני: זה יהיה שבוע לפני ההצבעה כאן על התקציב.

משה גפני: אם לא נקבל תשובות, ואני מקווה שכן נקבל תשובות חיוביות כי נראה לי שיש רצון טוב, אני מבקש שהתשובות תהיינה חיוביות, מפני שאחרת אנחנו נצטרך להחליט לבד ואנחנו לא אוהבים להחליט לבד.

משה גפני: אנחנו אוהבים להחליט יחד אתכם.

משה גפני: אבל אם לא תהיה ברירה, אנחנו נחליט לבד.

משה גפני: בסוף אנחנו מאשרים את התקציב ואנחנו סבורים שאם אנחנו מאשרים את התקציב כמו שהוא עכשיו, עם שתי הבעיות האלה, אנחנו עושים את מלאכתנו לא נאמנה.

משה גפני: תודה רבה.

משה גפני: הישיבה נעולה.